ఢిల్లీ: ఒకప్పుడు ఆటతో, ఇప్పుడు ట్వీట్లతో ఎప్పుడూ వార్తల్లో నిలుస్తున్నాడు వీరేంద్ర సెహ్వాగ్. ఆటలో ఎంత దూకుడు ప్రదర్శించేవాడో, ఇప్పుడు ట్వీట్లర్లో కూడా దూకుడుగానే ఉంటున్నాడు. సందర్భాన్ని బట్టి తనదైన శైలిలో స్పందిస్తున్నాడు ఈ మాజీ ఓపెనర్. సెహ్వాగ్ తాజాగా ఎమిరేట్స్ సంస్థ ట్విట్టర్లో పెట్టిన ఓ పోస్టులో ఉన్న తప్పుపై వైవిధ్యంగా స్పందించాడు. ఇటీవల మహేంద్ర సింగ్ ధోని కెప్టెన్సీ నుంచి తప్పుకోగా, అతడి స్థానంలో కోహ్లీ భారత కెప్టెన్ అయ్యాడు. ఈ విషయంపై ఎమిరేట్స్ ట్విట్టర్లో పోస్ట్ చేసింది. అయితే ఇందులో పెద్ద తప్పు ఉంది. అదేమిటంటే మహేంద్ర సింగ్ ధోని ఫోటో బదులు, ధోని బయోపిక్లో నటించిన బాలీవుడ్ నటుడు సుశాంత్ సింగ్ రాజ్పుత్ ఫోటోని పెట్టింది. పడక పడక ఈ పోస్టు సెహ్వాగ్ కంటపడింది. ఇంకేముంది ఈ పోస్టు చేసిన ఎమిరేట్స్ సంస్థపై అతడు విరుచుకుపడ్డాడు. ఆ సంస్థకు దిమ్మతిరిగేలా నిలదీశాడు. ‘‘రియల్ ధోని బదులు రీల్ ధోని ఫోటో పెట్టారు. ఎమిరేట్స్ ఎయిర్ లైన్స్లో ప్రయాణించడానికి నా స్థానంలో మరొక వ్యక్తిని(తన పోలికలతో ఉన్న ఒక వ్యక్తి ఫోటో పెట్టి) పంపిస్తారా? అలాంటప్పుడు ధోని స్థానంలో రాజ్పుత్ ఫోటోను ఎందుకు పోస్ట్ చేశారు’’ అంటూ సెహ్వాగ్ ప్రశ్నించాడు.
dhilli: okappudu aatatho, ippudu tweetlatho eppuduu vaartallo nilustunnadu veerendra sehwag. aatalo entha dookudu pradarsinchevado, ippudu tweetlerlo kuudaa dookudugaane untunnadu. sandarbhaanni batti tanadaina saililo spandistunnadu ee maji openar. sehwag taajaagaa emirates samstha twitterlo pettina oo postulo unna tappupai vaividhyamgaa spandinchaadu. iteevala mahendra sing dhoni keptensi nunchi tappukogaa, atadi sthaanamlo kohli bhaarata kepten ayyadu. ee vishayampai emirates twitterlo post chesindi. ayithe indulo pedda tappu undi. ademitante mahendra sing dhoni photo badulu, dhoni bayopiklo natinchina balivud natudu sushant sing rajput photoni pettindi. padaka padaka ee postu sehwag kantapadindi. inkemundi ee postu chesina emirates samsthapai atadu viruchukupaddaadu. aa samsthaku dimmatirigela niladeesaadu. ‘‘riyal dhoni badulu real dhoni photo pettaaru. emirates air linesloo prayaaninchadaaniki naa sthaanamlo maroka vyaktini(tana polikalatho unna oka vyakti photo petti) pampistara? alantappudu dhoni sthaanamlo rajputh photonu enduku post chesaru’’ antuu sehwag prasninchaadu.